**Erklæring om revisionsklausul for Økologisk Arealtilskud med tillæg for reduceret kvælstoftilførsel**

**(Tilsagnstype 37)**

Du skal udfylde og indsende denne erklæring til Landbrugsstyrelsen, hvis du ikke kan acceptere, at dit tilsagn om N-tillæg bortfalder for arealer, hvor der foreligger forbud mod tilførsel af gødning eller forbud, der i hovedsagen svarer hertil, eller forpligtelse til, at der på arealerne tilføres mindre end 107 kg udnyttet kvælstof pr. ha som følge af pligt pålagt i medfør af anden lovgivning end reglerne i gødskningsloven, regler udstedt i medfør af gødskningsloven eller reglerne i husdyrgødningsbekendtgørelsen.

Hvis Landbrugsstyrelsen godkender din erklæring, bortfalder hele dit tilsagn om tillæg for reduceret kvælstoftilførsel, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling af tillægget for tilsagnsåret 1. september 2022 – 31. august 2023 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring skal være modtaget senest den 21. april 2023 hos Landbrugsstyrelsen, Augustenborg Slot 3, 6440 Augustenborg eller pr. mail:** **arealtilskud@lbst.dk**

|  |
| --- |
| **Brug af revisionsklausulen 2023** – **tilsagn givet under LDP 2014-2020**(Jf. artikel 48 i Europa-Parlamentets og Rådets forordning (EU) nr. 1305/2013 af 17. december 2013) |
| **1. Oplysning om tilsagnshaver** |  |
| Navn: | CVR-nr.: |  Evt. P-nr.: |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): |
|  |  |
| Postnr.: | Tlf. nr.: |
|  |  |
| By: | E-mail: |
|  |  |

|  |
| --- |
| **Anfør journalnummer og udløbsår for de tilsagn, som erklæringen skal omfatte, samt markbloknummer og marknummer på den eller de marker, der er berørt af regelændringerne**(Et tilsagn omfatter alle marker med tilsagn under samme tilskudsordning og med samme udløbsår) |
| Journalnummer: | Udløbsår: | Marknummer: | Markbloknummer: |
| **1:**  |  |  |  |
|  |  |  |  |
| **2:** |  |  |  |
|  |  |  |  |
| **3:**  |  |  |  |

|  |
| --- |
| Dato:  /  / Underskrivers navn:  |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i forordning (EU) 2016/679 af 27. april 2016 (databeskyttelsesforordningen) og lov om supplerende bestemmelser til databeskyttelsesforordningen (databeskyttelsesloven) findes i ”[Vejledning om Økologisk Arealtilskud](http://lbst.dk/tilskud-selvbetjening/tilskudsguide/oekologisk-arealtilskud-5-aarige-tilsagn/#c4800)". |

**Vejledning om erklæring om revisionsklausul for Økologisk Arealtilskud**

Reglerne for Økologisk Arealtilskud er blevet ændret, så tilsagn om tillæg for reduceret kvælstoftilførsel (N-tillæg) bortfalder, hvis der efter tilsagnsperiodens begyndelse og med virkning inden for det pågældende tilsagnsår i medfør af anden lovgivning end reglerne i gødskningsloven, regler udstedt i medfør af gødskningsloven eller reglerne i husdyrgødningsbekendtgørelsen foreligger forbud mod tilførsel af gødning eller forbud, der i hovedsagen svarer hertil, eller forpligtelse til, at der på arealerne tilføres mindre end 107 kg udnyttet kvælstof pr. ha.

Det betyder, at basisbetingelserne (baseline) er ændret for tilsagn om det N-tillæg, der er berørt af de nævnte ændringer, og at tilsagnet skal revideres. Under afsnittet ”Baggrund” kan du læse mere om baggrunden for, at tilsagn om tillæg bortfalder.

**Hvad skal du gøre?**

For tilsagn der revideres, kan tilsagnshaver vælge mellem:

1. **At acceptere revisionen:** Det betyder, at dit tilsagn om tillæg for reduceret kvælstoftilførsel bortfalder for arealer, hvor der foreligger forbud mod tilførsel af gødning eller forbud, der i hovedsagen svarer hertil, eller forpligtelse til, at der på arealerne tilføres mindre end 107 kg udnyttet kvælstof pr. ha som følge at pligt, der er pålagt i medfør af anden lovgivning end reglerne i gødskningsloven, regler udstedt i medfør heraf og husdyrgødningsbekendtgørelsen.

Dit tilsagn om tillæg til andre arealer, der ikke omfattes af de nævnte lovkrav, bortfalder ikke. Du skal derfor fortsat overholde kriterier for støtteberettigelse, forpligtelser og andre forpligtelser på disse tilsagnsarealer, herunder udarbejde gødningsplanlægning og -regnskab, indsende gødningsregnskab, udfylde skemaet ”Gødningskvote og Efterafgrøder” og indberette tilsagnsarealet i Fællesskema.

Du skal ikke betale tidligere udbetalt tilskud tilbage for det areal, der bortfalder som følge af revisionen.

Hvis du vil acceptere revisionen, skal du ikke foretage dig noget yderligere, og du skal ikke indsende denne erklæring.

1. **At indsende erklæring:** Det betyder, at hele dit tilsagn om N-tillæg, der er omfattet af erklæringen, ophører uden krav om tilbagebetaling af tidligere udbetalt tilskud.

**Betingelser for at anvende erklæringen om revisionsklausul**

For at kunne indgive erklæring skal du som tilsagnshaver være konkret berørt af regelændringerne om bortfald af tilsagn om tillæg for reduceret kvælstoftilførsel.

Bemærk, at erklæring vil kunne indgives i senere tilsagnsår, hvis der senere kommer de nævnte forpligtelser i på tilsagnsarealet.

**Sådan indgiver du erklæringen**

Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, der er berørt af regelændringerne.

Du skal også vedlægge et markkort med indtegningen af de omfattede marker. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 21. april 2023. I særlige tilfælde kan vi dispensere fra den anførte frist for indgivelse af erklæringen.

Erklæringen skal indgives af den, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskema, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Augustenborg Slot 3, 6440 Augustenborg eller pr. e-mail til arealtilskud@lbst.dk. Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - N-tillæg”.

**Ophør af tilsagn, der er omfattet af erklæringen**

Hvis vi kan godkende din erklæring, ophører hele dit tilsagn om N-tillæg med virkning fra 1. september 2022. Der vil ikke være krav om tilbagebetaling af eventuelt tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2023**

Bemærk, at hvis dit tilsagn bortfalder som følge af anvendelse af erklæringen, bortfalder hele dit N-tillæg fra den 1. september 2022. Det betyder, at du ikke vil modtage tilskud for udbetalingsåret 2023 og frem. Husk dog, at du fortsat skal indberette dine tilsagnsarealer i Fællesskema 2023 og søge om udbetaling af tillægget for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetalingen af tillægget for det pågældende tilsagn blive annulleret.

**Baggrund**Tillæg for reduceret kvælstoftilførsel kompenserer for, at arealer drives med en begrænset udledning af kvælstof. Tillægget kan kun ydes for forpligtelser, som er mere vidtgående end baseline. Baseline udgøres af de relevante obligatoriske krav indført under national ret, relevante minimumskrav til brug for gødningsstoffer og plantebeskyttelsesmidler m.m.[[1]](#footnote-1) Hvis tilsagnsarealet i medfør af anden lovgivning end reglerne i gødskningsloven, regler udstedt i medfør heraf eller husdyrgødningsbekendtgørelsen bliver pålagt forbud mod tilførsel af gødning eller forbud, der i hovedsagen svarer hertil, eller forpligtelse til, at der på arealerne tilføres mindre end 107 kg udnyttet kvælstof pr. ha, er der ikke længere forpligtelser, som tillæg for reduceret kvælstoftilførsel kan kompensere for.

Tilsagn om tillæg til arealet bortfalder derfor med virkning fra begyndelsen af det pågældende tilsagnsår. Du skal ikke betale tidligere udbetalt tilskud tilbage.

**Retsgrundlag**

Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005.

* Bekendtgørelse nr. 1077 af 1. juni 2021 om økologisk arealtilskud med senere ændringer.
* Lov nr. 338 af 2. april 2019 om jordbrugets anvendelse af gødning og om næringsstofreducerende tiltag (Gødskningsloven).
* Bekendtgørelse nr. 2243 af 29. november 2021 om miljøregulering af dyrehold og om opbevaring og anvendelse af gødning (Husdyrgødningsbekendtgørelsen)
1. Jf. artikel 29, stk. 2, i Europa-Parlamentets og Rådets forordning (EU) nr. 1305/2013 af 17. december 2013. [↑](#footnote-ref-1)